               COMISIA EUROPEANĂ
            Bruxelles, 30.9.2016
            COM(2016) 624 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea marjei pentru situații neprevăzute în 2016

               EXPUNERE DE MOTIVE

               1.CONTEXTUL PROPUNERII

               Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  1
                („Regulamentul privind CFM”) permite mobilizarea marjei pentru situații neprevăzute până la 0,03 % din venitul național brut pentru UE-28 pentru a se putea reacționa la circumstanțe neprevăzute, ca instrument de ultimă instanță. În ajustarea tehnică a CFM pentru 2016
                  2
               , pe baza articolului 6 din Regulamentul privind CFM, suma absolută a marjei pentru situații neprevăzute pentru exercițiul 2016 este stabilită la 4 438,2 milioane EUR.

               În conformitate cu articolul 13 din Regulamentul privind CFM și după ce a examinat toate posibilitățile pentru finanțarea nevoilor de plată suplimentare și neprevăzute, Comisia propune mobilizarea, din marja pentru situații neprevăzute pentru 2016, a sumei de 240,1 milioane EUR pentru completarea creditelor de angajament aferente cheltuielilor de la rubrica 3, Securitate și cetățenie, din bugetul general al Uniunii Europene pentru exercițiul financiar 2016, peste plafoanele de angajament, cu 2 546 de milioane EUR, în prețuri curente.

               În conformitate cu punctul 14 din Acordul interinstituțional din 2 decembrie 2013 încheiat între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  3
               , Comisia a efectuat o analiză a posibilității de realocare a unor sume importante în cadrul bugetului existent.

               În conformitate cu articolul 13 alineatul (3) din Regulamentul privind CFM, Comisia propune compensarea consolidării plafoanelor de cheltuieli de la rubrica 3 prin marja nealocată, disponibilă în cadrul plafoanelor de cheltuieli de la rubrica 5, Administrație, în 2016.

               Prezenta propunere completează Decizia (UE) 2016/253 a Parlamentului European și a Consiliului din 25 noiembrie 2015 privind mobilizarea integrală a instrumentului de flexibilitate
                  4
                disponibil pentru 2017 (520 de milioane EUR), pentru 2016 (510 milioane EUR) și pentru 2015 (500 de milioane EUR) pentru a acoperi costul aferent unor măsuri bugetare imediate destinate soluționării crizei refugiaților.

               2.JUSTIFICAREA MOBILIZĂRII

               2.1.INTRODUCERE

               Dimensiunea internă a crizei privind migrația, refugiații și securitatea este finanțată din rubrica 3 prin Fondul pentru azil, migrație și integrare (FAMI), Fondul pentru securitate internă (FSI), precum și prin intermediul agențiilor specializate, cum ar fi Frontex, Biroul European de Sprijin pentru Azil (EASO), Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate Securitate și Justiție (eu-LISA) și Europol. În plus, un nou instrument a fost adoptat de către Consiliu la 15 martie 2016
                  5
                pentru a permite furnizarea de sprijin de urgență cu caracter umanitar ca răspuns la afluxul sporit de refugiați și de migranți în Uniune.

               Astfel cum se prevede în propunerea conexă a Comisiei
                  6
               , nevoile de finanțare pentru acest nou instrument de urgență au fost estimate, în 2016, la 300 de milioane EUR în credite de angajament și la 241 de milioane EUR în credite de plată
                  7
               . 199 de milioane EUR în credite de angajament și 130,2 milioane EUR în credite de plată au fost realocate din FAMI, inițial în contextul bugetului rectificativ nr. 1/2016 adoptat la 13 aprilie 2016
                  8
                (100 de milioane EUR în credite de angajament și 80,2 milioane EUR în credite de plată) și mai apoi prin intermediul unui transfer de credite efectuat de Comisie și executat în august, în conformitate cu articolul 26 alineatul (1) litera (c) din Regulamentul financiar (99 de milioane EUR în credite de angajament și 50 de milioane EUR în credite de plată).

               Nevoile restante probabile aferente noului instrument de urgență, estimate în prezent la 50 de milioane EUR în credite de angajament și la 10 milioane EUR în credite de plată, nu au fost încă finanțate în 2016. În plus, cea mai recentă reevaluare a nevoilor aferente FAMI până la sfârșitul anului impune ca realocările menționate mai sus să fie parțial compensate prin noi credite în valoare de 130 de milioane EUR numai în credite de angajament. Această reconstituire parțială a FAMI este corelată cu o consolidare a componentei „Frontiere” din cadrul Fondului pentru securitate internă (FSI-Frontiere) cu 70 de milioane EUR în credite de angajament, pentru a răspunde solicitării recente a Bulgariei privind asistența de urgență. Aceasta ține cont de faptul că asistența de urgență din cadrul FSI care este disponibilă în prezent în bugetul 2016 a fost utilizată aproape integral.

               După luarea în considerare a posibilelor realocări identificate în cadrul altor linii bugetare de la rubrica 3 (9,9 milioane EUR), Comisia a solicitat majorarea creditelor de angajament cu 240,1 milioane EUR peste plafonul stabilit pentru această rubrică în proiectul de buget rectificativ nr. 4/2016
                  9
               .

               În 2016, plafonul de cheltuieli aferent rubricii 3 se ridică la 2 546 de milioane EUR în prețuri curente. Suma aferentă creditelor de angajament autorizate pentru rubrica 3 din bugetul 2016 este de 4 052 de milioane EUR; aceasta a necesitat deja mobilizarea instrumentului de flexibilitate (1 506 milioane EUR) peste plafonul rubricii 3, în conformitate cu articolul 11 alineatul (2) din Regulamentul privind CFM.

               Cheltuielile legate de migrație, refugiați și securitate reprezintă peste 70 % din totalul cheltuielilor în cadrul plafonului aferent rubricii 3. Comisia a examinat cu atenție toate posibilitățile de realocare. Însă, având în vedere marja de manevră limitată de la această rubrică, este posibil să se acopere doar un mic procent din necesarul de credite de angajament, astfel cum s-a specificat mai sus, fără a periclita buna funcționare a celorlalte programe relativ mai mici.

               În consecință, mobilizarea marjei pentru situații neprevăzute este singurul mijloc prin care se pot satisface nevoile bugetare în materie de credite de angajament. Disponibilitatea marjelor existente la alte rubrici permite compensarea integrală a acestei mobilizări în 2016.

               Necesarul de credite de plată va fi tratat în cadrul plafonului 2016 pentru plăți, ceea ce va face ca mobilizarea marjei pentru situații neprevăzute în credite de plată să nu mai fie necesară.

               2.2.MARJA PENTRU SITUAȚII NEPREVĂZUTE, UN INSTRUMENT DE ULTIMĂ INSTANȚĂ

               Articolul 13 alineatul (1) din Regulamentul privind CFM definește marja pentru situații neprevăzute drept un instrument de ultimă instanță necesar pentru a se putea reacționa la circumstanțe neprevăzute. În bugetul 2016, dată fiind absența unei marje nealocate în cadrul plafonului angajamentelor de la rubrica 3, Comisia a avut în vedere toate posibilitățile de realocare în cadrul acestei rubrici.

               Având în vedere mobilizarea integrală a instrumentului de flexibilitate în bugetul 2016 (1 530 de milioane EUR), mobilizarea sumei de 240,1 milioane EUR prin intermediul marjei pentru situații neprevăzute pentru anul 2016 constituie, prin urmare, singurul instrument disponibil pentru a reduce decalajul dintre nivelul plafonului de cheltuieli de la rubrica 3 și nevoile suplimentare neprevăzute estimate pentru 2016.

               2.3.IMPACTUL BUGETAR AL SITUAȚIILOR NEPREVĂZUTE ÎN 2016

               Deși criza privind migrația, refugiații și securitatea a început în 2015, impactul și consecințele acesteia se află încă în plină evoluție de la o zi la alta. Deciziile politice ale țărilor terțe cu privire la acceptarea refugiaților pe teritoriul lor și cu privire la deschiderea și închiderea frontierelor au făcut ca evoluția situației pe termen scurt și lung să fie foarte dificil de prevăzut în acest domeniu. Caracterul schimbător și imprevizibil al crizei justifică utilizarea marjei pentru situații neprevăzute ca instrument de ultimă instanță pentru abordarea consecințelor neprevăzute pe care criza privind migrația, refugiații și securitatea le-ar putea avea pentru necesarul de cheltuieli de la rubrica 3.

               3.COMPENSAREA MARJEI PENTRU SITUAȚII NEPREVĂZUTE PRIN PLAFOANELE CFM

               Articolul 13 alineatul (3) din Regulamentul privind CFM prevede ca sumele puse la dispoziție prin mobilizarea marjei pentru situații neprevăzute să fie compensate integral prin marjele pentru exercițiile financiare actuale sau viitoare.

               În conformitate cu articolul 13 alineatul (4) din Regulamentul privind CFM, sumele compensate nu se mobilizează suplimentar în contextul CFM, astfel încât plafoanele totale ale creditelor de angajament și de plată prevăzute în CFM pentru exercițiile financiare actuale și viitoare să nu fie depășite. În consecință, mobilizarea marjei pentru situații neprevăzute pentru creditele de angajament în 2016 în cadrul rubricii 3 și compensarea aferentă trebuie să respecte plafonul total al angajamentelor pentru perioada 2017-2020.

               Întrucât este disponibilă o marjă suficientă în cadrul plafonului de cheltuieli 2016 de la rubrica 5, Comisia propune realizarea integrală a compensării în 2016 pentru a nu aduce atingere necesarului de credite de angajament aferente perioadei 2017-2020. Suma compensată de la rubrica 5 va fi de 240,1 milioane EUR, lăsând o marjă de 291,9 milioane EUR în 2016. Plafonul global al angajamentelor pentru 2016 și pentru ansamblul CFM va rămâne neschimbat.

               4.ELEMENTE SUPLIMENTARE

               Parlamentului European și Consiliului li se reamintește faptul că publicarea prezentei decizii în Jurnalul Oficial al Uniunii Europene trebuie să aibă loc cel mai târziu la data publicării proiectului de buget rectificativ nr. 4/2016, în conformitate cu articolul 13 alineatul (1) ultima teză din Regulamentul privind CFM.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea marjei pentru situații neprevăzute în 2016

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Acordul interinstituțional din 2 decembrie 2013 încheiat între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  10
               , în special punctul 14 al doilea paragraf,

               având în vedere propunerea Comisiei Europene,

               întrucât:

               (1) Articolul 13 din Regulamentul nr. 1311/2013 al Consiliului
                  11
                a stabilit o marjă pentru situații neprevăzute de până la 0,03 % din venitul național brut al Uniunii.

               (2) În conformitate cu articolul 6 din regulamentul menționat, Comisia a calculat suma absolută a marjei pentru situații neprevăzute pentru anul 2016
                  12
               .

               (3) După ce a examinat toate celelalte posibilități financiare de reacție la situații neprevăzute în cadrul plafoanelor de cheltuieli 2016 de la rubrica 3, Securitate și cetățenie, și după ce a propus mobilizarea, prin intermediul instrumentului de flexibilitate pentru rubricile 3 și 4, a sumei totale de 1 530 de milioane EUR, disponibilă în 2016, mobilizarea marjei pentru situații neprevăzute este necesară pentru a răspunde nevoilor generate de criza privind migrația, refugiații și securitatea, prin majorarea creditelor de angajament de la rubrica 3 în cadrul bugetului general al Uniunii Europene pentru exercițiul financiar 2016, peste plafonul acestei rubrici.

               (4) Având în vedere această situație foarte specială, condiția de ultimă instanță prevăzută la articolul 13 alineatul (1) din Regulamentul (UE, Euratom) nr. 1311/2013 este îndeplinită,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii Europene pentru exercițiul financiar 2016, se mobilizează din marja pentru situații neprevăzute suma de 240,1 milioane EUR în credite de angajament peste plafonul angajamentelor de la rubrica 3 din cadrul financiar multianual.

               Articolul 2

               Suma de 240,1 milioane EUR în credite de angajament, mobilizată prin intermediul marjei pentru situații neprevăzute pentru exercițiul financiar 2016, se compensează integral prin marja rubricii 5, Administrație.

               Articolul 3

               Prezenta decizie se publică în Jurnalul Oficial al Uniunii Europene.

               Adoptată la Bruxelles,

                  Pentru Parlamentul European,
                        Pentru Consiliu,

                  Președintele
                        Președintele

                     (1)
                  JO L 347, 20.12.2013, p. 884.

                     (2)
                  COM(2015) 320 final, 22.5.2015.

                     (3)
                  JO C 373, 20.12.2013, p. 1.

                     (4)
                  JO L 47, 24.2.2016, p. 6.

                     (5)
                  JO L 70, 16.3.2016, p. 1.

                     (6)
                  COM(2016) 115, 2.3.2016.

                     (7)
                  80 % din prefinanțare.

                     (8)
                  JO L 143, 31.5.2016.

                     (9)
                  COM(2016) 623, 30.9.2016.

                     (10)
                  JO C 373, 20.12.2013, p. 1.

                     (11)
                  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (12)
                  Comunicarea Comisiei către Consiliu și Parlamentul European din 22 mai 2015 privind ajustarea tehnică a cadrului financiar pentru 2016 în funcție de evoluțiile VNB [COM(2015) 320, 22.5.2015].


               COMISIA EUROPEANĂ
            Bruxelles, 22.2.2017
            COM(2017) 86 final
            2017/0038(NLE)
            Propunere de
            DECIZIE A CONSILIULUI
            de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 și 138 și o propunere de modificare a Rezoluției consolidate privind construcția vehiculelor (R.E.3) prin elaborarea de linii directoare privind securitatea cibernetică și protecția datelor

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               La nivel internațional, Comisia Economică pentru Europa a Organizației Națiunilor Unite (CEE-ONU) elaborează cerințe armonizate, menite să înlăture barierele tehnice din calea comerțului cu autovehicule între părțile contractante la Acordul revizuit din 1958 și să asigure că astfel de vehicule oferă un nivel ridicat de siguranță și de protecție a mediului.

               În conformitate cu Decizia 97/836/CE a Consiliului din 27 noiembrie 1997, Uniunea a aderat la Acordul Comisiei Economice pentru Europa a Organizației Națiunilor Unite (denumită în continuare„CEE-ONU”) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”), și, în conformitate cu Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”), Uniunea a aderat la Acordul paralel.

               Reuniunile WP.29 ale CEE-ONU, Forumul mondial pentru armonizarea regulamentelor privind vehiculele, se desfășoară de trei ori în fiecare an calendaristic, în lunile martie, iunie și noiembrie. În cadrul fiecărei reuniuni se adoptă noi regulamente ONU, amendamente la regulamentele ONU sau la regulamentele tehnice mondiale ONU existente (denumite în continuare „RTM ONU”), pentru a se ține seama de progresele tehnice. Înainte de fiecare reuniune WP.29, amendamentele respective sunt adoptate de unul dintre cele șase grupuri de lucru care activează în cadrul WP.29.

               În cadrul unei reuniuni ulterioare WP.29, are loc votul final pentru adoptarea amendamentelor, adăugirilor și rectificărilor, cu condiția întrunirii cvorumului și a existenței unei majorități calificate în rândul părților contractante. UE este parte contractantă la două acorduri (cel din 1958 și cel din 1998) ale WP.29. În cadrul fiecărei reuniuni, se pregătește o decizie a Consiliului, cunoscută drept „megadecizie”, care cuprinde lista regulamentelor, amendamentelor, completărilor și rectificărilor și care autorizează Comisia să voteze în numele Uniunii în cadrul fiecărei reuniuni a WP.29.

               Prezenta decizie a Consiliului definește poziția Uniunii în ceea ce privește votarea regulamentelor, amendamentelor, completărilor și rectificărilor supuse la vot în cadrul reuniunii WP.29 din martie 2017 care se va desfășura între 13 și 17 martie 2017.

               •Coerența cu dispozițiile existente în domeniul de politică

               Prezenta propunere completează și este pe deplin în conformitate cu obiectivele Uniunii privind politica în domeniul pieței interne în ceea ce privește industria automobilelor.

               Sistemul WP.29 consolidează sistemul internațional de armonizare a standardelor privind vehiculele. Acordul din 1958 joacă un rol cheie pentru acest obiectiv, deoarece producătorii din UE pot opera un set comun de reglementări privind omologarea de tip a vehiculelor știind că produsul va fi recunoscut de părțile contractante ca fiind în conformitate cu legislația lor națională. Acest sistem a permis ca Regulamentul (CE) nr. 661/2009 privind siguranța generală a autovehiculelor să abroge peste 50 de directive ale UE și să le înlocuiască cu regulamentele corespunzătoare elaborate în cadrul Acordului din 1958.

               O abordare similară a fost adoptată de Directiva 2007/46/CE, care a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele ONU în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării UE de tip.

               •Coerența cu alte politici ale Uniunii

               Sistemul WP.29 este corelat cu politica Uniunii în materie de competitivitate, asupra căreia această inițiativă are un impact pozitiv. Prezenta propunere este coerentă și cu politicile Uniunii în domeniul transportului și energiei, care sunt luate în considerare în mod corespunzător în procesul de elaborare și adoptare a regulamentelor care intră sub incidența Acordului din 1958.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temei juridic

               Temeiul juridic al prezentei propuneri este articolul 114 coroborat cu articolul 218 alineatul (9) din Tratatul privind funcționarea Uniunii Europene.

               •Subsidiaritate

               Doar Uniunea poate vota în favoarea instrumentelor internaționale, cum ar fi propuneri de regulamente ONU, amendamente ale Regulamentelor ONU și proiecte de regulamente tehnice mondiale și în favoarea încorporării lor în sistemul Uniunii pentru omologarea de tip a autovehiculelor. Prin aceasta se previne nu numai fragmentarea pieței interne, ci se asigură, de asemenea, standarde uniforme în materie de sănătate și de siguranță în întreaga Uniune. Acest sistem oferă, totodată, avantajele unor economii de scară: se pot realiza produse pentru întreaga piață a Uniunii și chiar pentru piața internațională, în loc ca acestea să fie adaptate pentru a obține omologarea de tip națională din fiecare stat membru.

               Prin urmare, prezenta propunere respectă principiul subsidiarității.

               •Proporționalitate

               Prezenta decizie a Consiliului autorizează Comisia să voteze în numele Uniunii și reprezintă un instrument proporționat în conformitate cu articolul 5 alineatul (1) din Decizia 97/836/CE a Consiliului pentru definirea unei poziții unificate a UE în cadrul CEE-ONU în ceea ce privește votul privind documentele de lucru propuse pe ordinea de zi a reuniunii WP.29. Prin urmare, prezenta propunere respectă principiul proporționalității deoarece aceasta nu depășește ceea ce este necesar în vederea atingerii obiectivelor de a garanta buna funcționare a pieței interne și de a oferi, totodată, un nivel înalt de protecție și siguranță publică.

               •Alegerea instrumentelor

               În conformitate cu articolul 218 alineatul (9) din TFUE, este necesar să se recurgă la o decizie a Consiliului pentru a stabili pozițiile care trebuie adoptate în numele Uniunii în cadrul unui organism creat printr-un acord internațional.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

               Nu se aplică.

               •Consultările cu părțile interesate

               Nu se aplică.

               •Obținerea și utilizarea expertizei

               Expertiza externă nu este pertinentă în cazul prezentei propuneri. Aceasta a fost, totuși, revizuită de Comitetul tehnic pentru autovehicule.

               •Evaluarea impactului

               Prezenta propunere nu poate face obiectul unei evaluări a impactului, deoarece nu este de natură legislativă și nu sunt disponibile sau nu sunt posibile opțiuni de politică alternative.

               •Adecvarea reglementărilor și simplificarea

               În ceea ce privește sarcina administrativă, inițiativa nu are repercusiuni, întrucât trimiterile la amendamente anexate la megadecizie nu vor introduce noi obligații de raportare sau alte obligații de ordin administrativ pentru întreprinderi, inclusiv IMM-uri. Dimpotrivă, se urmărește reducerea sarcinii administrative, deoarece aplicarea cerințelor armonizate la nivel mondial le permite producătorilor să prezinte documentația de omologare a sistemelor și componentelor nu numai în UE, ci și pe piețele de export ale părților contractante la Acordul din 1958 care se află în afara UE.

               Propunerea are un impact deosebit de pozitiv asupra competitivității industriei autovehiculelor și asupra comerțului internațional ale UE. Acceptarea reglementărilor armonizate din domeniul vehiculelor la nivel internațional de către partenerii comerciali ai UE este recunoscută ca fiind cea mai bună modalitate de a elimina barierele netarifare din calea comerțului și de a deschide și a lărgi accesul pe piață pentru întreprinderile de automobile din UE.

               •Drepturi fundamentale

               Propunerea nu are consecințe asupra protecției drepturilor fundamentale.

               4.IMPLICAȚII BUGETARE

               Prezenta inițiativă nu are implicații bugetare.

               5.ALTE ELEMENTE

               •Planuri de punere în aplicare și modalități de monitorizare, evaluare și raportare

               Nu se aplică.

               •Documente explicative (în cazul directivelor)

               Nu se aplică

               •Explicarea detaliată a dispozițiilor specifice ale propunerii

               Propunerea definește poziția Uniunii privind votarea

               –amendamentelor la Regulamentele ONU nr. 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 și 138, precum și

               –a propunerii de modificare a Rezoluției consolidate privind construcția vehiculelor (R.E.3) prin elaborarea de linii directoare privind securitatea cibernetică și protecția datelor.

               2017/0038 (NLE)

               Propunere de

               DECIZIE A CONSILIULUI

               de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 și 138 și o propunere de modificare a Rezoluției consolidate privind construcția vehiculelor (R.E.3) prin elaborarea de linii directoare privind securitatea cibernetică și protecția datelor

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)În conformitate cu Decizia 97/836/CE a Consiliului
                  1
               , Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza specificațiilor respective (denumit în continuare „Acordul revizuit din 1958”).

               (2)În conformitate cu Decizia 2000/125/CE a Consiliului
                  2
               , Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”).

               (3)Directiva 2007/46/CE a Parlamentului European și a Consiliului
                  3
                a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele adoptate în temeiul Acordului revizuit din 1958 (denumite în continuare „regulamentele ONU”) în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării UE de tip.

               (4)Având în vedere experiența acumulată și evoluțiile tehnice, cerințele referitoare la anumite elemente sau aspecte cuprinse în Regulamentele ONU nr. 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 și 138 trebuie adaptate la progresul tehnic.

               (5)Pentru a se stabili dispoziții uniforme referitoare la construcția vehiculelor, Rezoluția consolidată privind construcția vehiculelor (R.E.3) ar trebui modificată prin orientări privind securitatea cibernetică și protecția datelor, fără a afecta evoluțiile actuale înregistrate la nivelul UE în domeniul vehiculelor cooperative, conectate și automatizate.

               (6)Prin urmare, este oportun să se stabilească poziția care urmează să fie adoptată în numele Uniunii în cadrul comitetelor relevante ale CEE-ONU, și anume Comitetul administrativ al Acordului revizuit din 1958 și Comitetul executiv al Acordului paralel în ceea ce privește adoptarea actelor ONU menționate anterior,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Comitetului administrativ al Acordului revizuit din 1958 și în cadrul Comitetului executiv al Acordului paralel în perioada 13-17 martie 2017 este aceea de a vota în favoarea propunerilor enumerate în anexa la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)
                  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) ( JO L 346, 17.12.1997, p. 78).

                     (2)
                  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acord paralel”) ( JO L 35, 10.2.2000, p. 12).

                     (3)
                  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

    ---documentbreak---

               COMISIA EUROPEANĂ
            Bruxelles, 22.2.2017
            COM(2017) 86 final
            ANEXĂ
            la
            Propunerea de decizie a Consiliului
            de stabilire a poziției care urmează să fie adoptată în numele Uniunii Europene în cadrul comitetelor corespunzătoare ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 3, 4, 6, 7, 13, 19, 23, 27, 28, 38, 39, 43, 45, 48, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 113, 118, 119, 123 și 138 și o propunere de modificare a Rezoluției consolidate privind construcția vehiculelor (R.E.3) prin elaborarea de linii directoare privind securitatea cibernetică și protecția datelor

               ANEXĂ

                        Titlul punctului de pe ordinea de zi

                        Referința documentului

                        Propunerea de completare 17 la seria de amendamente 02 la Regulamentul nr. 3 (Dispozitive retroreflectorizante)

                        ECE/TRANS/WP.29/2017/19

                        Propunerea de completare 18 la Regulamentul nr. 4 (iluminarea plăcuțelor de înmatriculare spate)

                        ECE/TRANS/WP.29/2017/20 + WP.29-171-03

                        Propunerea de completare 27 la seria 01 de amendamente la Regulamentul nr. 6 (Lămpi semnalizare direcție)

                        ECE/TRANS/WP.29/2017/21 + WP.29-171-03

                        Propunerea de completare 26 la seria de amendamente 02 la Regulamentul nr. 7 (Lămpi de poziție, de stop și de gabarit)

                        ECE/TRANS/WP.29/2017/22 + WP.29-171-03

                        Propunerea de rectificare 2 la revizia 8 la Regulamentul nr. 13 (Sisteme de frânare pentru vehicule grele)

                        ECE/TRANS/WP.29/2017/45

                        Propunerea de completare 9 la seria 04 de amendamente la Regulamentul nr. 19 (Lămpi de ceață față)

                        ECE/TRANS/WP.29/2017/23 + WP.29-171-03

                        Propunerea de completare 21 la Regulamentul nr. 23 (Lămpi pentru mersul înapoi)

                        ECE/TRANS/WP.29/2017/24 + WP.29-171-03

                        Suplimentul 1 la Propunerea pentru seria de amendamente 04 la Regulamentul nr. 27 (Triunghiuri reflectorizante de avertizare)

                        ECE/TRANS/WP.29/2017/25

                        Propunerea de completare 5 la Regulamentul nr. 28 (Dispozitive de avertizare sonoră)

                        ECE/TRANS/WP.29/2017/3

                        Propunerea de completare 18 la Regulamentul nr. 38 (Lămpi de ceață spate)

                        ECE/TRANS/WP.29/2017/26 + WP.29-171-03

                        Propunerea de completare 1 la seria 01 de amendamente la Regulamentul nr. 39 (Vitezometrul și contorul de kilometraj)

                        ECE/TRANS/WP.29/2017/11

                        Propunerea de completare 5 la seria 01 de amendamente la Regulamentul nr. 43 (Geamuri securizate)

                        ECE/TRANS/WP.29/2017/12

                        Propunerea de completare 11 la seria de amendamente 01 la Regulamentul nr. 45 (Ștergătoare de faruri)

                        ECE/TRANS/WP.29/2017/27

                        Regulamentul nr. 48 (Instalarea dispozitivelor de iluminat și de semnalizare luminoasă): Propuneri pentru completarea 9 la seria de amendamente 06

                        WP.29-171-03

                        Propunerea de completare 19 la Regulamentul nr. 50 (lămpi de poziție, de stop și indicatoare de direcție pentru motorete și motociclete)

                        ECE/TRANS/WP.29/2017/28 + WP.29-171-03

                        Propunerea de completare 6 la seria de amendamente 01 la Regulamentul nr. 69 (plăci de identificare spate pentru vehicule lente)

                        ECE/TRANS/WP.29/2017/30

                        Propunerea de completare 10 la seria de amendamente 01 la Regulamentul nr. 70 (plăci de identificare spate pentru vehicule grele și lungi)

                        ECE/TRANS/WP.29/2017/31

                        Propunerea de completare 1 la seria de amendamente 01 la Regulamentul nr. 73 (Dispozitive de protecție laterală)

                        ECE/TRANS/WP.29/2017/17

                        Propunerea de completare 16 la Regulamentul nr. 75 (Pneuri pentru vehicule din categoria L)

                        ECE/TRANS/WP.29/2017/8

                        Propunerea de completare 17 la Regulamentul nr. 77 (lămpi de staționare)

                        ECE/TRANS/WP.29/2017/32 + WP.29-171-03

                        Propunerea de completare 6 la seria de amendamente 01 la Regulamentul nr. 79 (Sistemul de direcție)

                        ECE/TRANS/WP.29/2017/10

                        + GRRF-83-08-Rev.3

                        Propunerea de completare 9 la seria de amendamente 06 la Regulamentul ONU nr. 83 (Emisii ale vehiculelor de tip M1 și N1)

                        ECE/TRANS/WP.29/2017/42

                        Propunerea de completare 5 la seria de amendamente 07 la Regulamentul ONU nr. 83 (Emisii ale vehiculelor de tip M1 și N1)

                        ECE/TRANS/WP.29/2017/43

                        Propunerea de completare 19 la Regulamentul nr. 87 (lămpi pentru circulație diurnă)

                        ECE/TRANS/WP.29/2017/33 + WP.29-171-03

                        Propunerea de completare 16 la Regulamentul nr. 91 (lămpi de poziție laterale)

                        ECE/TRANS/WP.29/2017/34 + WP.29-171-03

                        Propunerea de completare 8 la seria de amendamente 01 la Regulamentul nr. 98 (Faruri cu surse luminoase cu descărcare în gaz)

                        ECE/TRANS/WP.29/2017/35 + WP.29-171-03

                        Propunerea de completare 13 la Regulamentul nr. 99 (surse luminoase cu descărcare în gaz)

                        ECE/TRANS/WP.29/2017/36

                        Propunerea de completare 7 la seria de amendamente 01 la Regulamentul nr. 101 (Emisii de CO2/consum de combustibil)

                        ECE/TRANS/WP.29/2017/44

                        Propunerea de completare 9 la Regulamentul nr. 104 (Marcaje retro-reflectorizante)

                        ECE/TRANS/WP.29/2017/37

                        Propunerea de rectificare 2 la seria 06 de amendamente la Regulamentul nr. 107 (Vehicule de tip M2 și M3)

                        ECE/TRANS/WP.29/2017/13

                        Propunerea de rectificare 1 la seria 07 de amendamente la Regulamentul nr. 107 (Vehicule de tip M2 și M3)

                        ECE/TRANS/WP.29/2017/14

                        Propunerea de completare 8 la Regulamentul nr. 109 (Pneuri reșapate pentru vehicule comerciale și remorcile acestora)

                        ECE/TRANS/WP.29/2017/9

                        Propunerea de completare 6 la seria de amendamente 01 la Regulamentul nr. 110 (Vehicule GNC și GNL)

                        ECE/TRANS/WP.29/2017/15

                        Propunerea de completare 7 la seria 01 de amendamente la Regulamentul nr. 112 (Faruri care emit o lumină de întâlnire asimetrică)

                        ECE/TRANS/WP.29/2017/38 + WP.29-171-03

                        Propunerea de completare 7 la seria 01 de amendamente la Regulamentul nr. 113 (Faruri care emit o lumină de întâlnire simetrică)

                        ECE/TRANS/WP.29/2017/39 + WP.29-171-03

                        + WP.29-171-04

                        Propunerea de completare 3 la seria 02 de amendamente la Regulamentul nr. 118 (Comportarea la foc a materialelor)

                        ECE/TRANS/WP.29/2017/16

                        Propunerea pentru seria 03 de amendamente la Regulamentul nr. 118 (Comportarea la foc a materialelor)

                        ECE/TRANS/WP.29/2017/18

                        Propunerea de completare 5 la seria 01 de amendamente la Regulamentul nr. 119 (Lămpi de viraj)

                        ECE/TRANS/WP.29/2017/40 + WP.29-171-03

                        Propunerea de completare 8 la seria de amendamente 01 la Regulamentul nr. 123 [Sisteme adaptabile de iluminare față (AFS)]

                        ECE/TRANS/WP.29/2017/41 + WP.29-171-03

                        Propunerea de completare 1 la Regulamentul nr. 138 [Vehicule silențioase de transport rutier (QRTV)]

                        ECE/TRANS/WP.29/2017/6

                        Propunerea pentru seria de amendamente 01 la Regulamentul nr. 138 (Vehicule silențioase de transport rutier (QRTV)

                        ECE/TRANS/WP.29/2017/7

                        Propunerea de proiect de orientări privind securitatea cibernetică și protecția datelor

                        ECE/TRANS/WP.29/2017/46


				|

		52013PC0781

			Propunere de DECIZIE A CONSILIULUI de modificare a Deciziei 2002/546/CE cu privire la perioada de aplicare a acesteia /* COM/2013/0781 final - 2013/0387 (CNS) */

			   	EXPUNERE DE MOTIVE
1.           CONTEXTUL PROPUNERII
Dispozițiile
Tratatului privind funcționarea Uniunii Europene (TFUE), care se
aplică regiunilor ultraperiferice ale Uniunii din care fac parte Insulele
Canare, nu autorizează, în principiu, nicio diferență de impozitare
între produsele locale și cele provenind din Spania sau din alte state
membre. Cu toate acestea, articolul 349 din TFUE [fostul articol 299 alineatul
(2) din Tratatul CE] prevede posibilitatea introducerii unor măsuri
specifice în favoarea acestor regiuni, având în vedere existența unor
handicapuri permanente care afectează situația economică și
socială a regiunilor ultraperiferice.
Decizia 2002/546/CE
a Consiliului din 20 iunie 2002[1],
adoptată în temeiul articolului 299 alineatul (2) din Tratatul CE,
autorizează Spania să aplice, până la 31 decembrie 2011,
scutiri sau reduceri ale taxei „Arbitrio sobre Importaciones y Entregas de
Mercancías en las Islas Canarias” (denumită în continuare „AIEM”) pentru
anumite produse fabricate local în Insulele Canare. În anexa la decizia
menționată anterior figurează lista de produse pentru care se
pot aplica scutiri și reduceri fiscale. În funcție de produse,
diferența de impozitare între produsele fabricate la nivel local și celelalte
produse nu poate depăși 5, 15 sau 25 de puncte procentuale.
Decizia 2002/546/CE
prezintă motivele care au stat la baza adoptării măsurilor
specifice: situarea la distanță mare față de continent,
dependența în ceea ce privește materiile prime și energia,
obligația constituirii unor stocuri mai importante, dimensiunea
redusă a pieței locale și intensitatea mică a
activităților de export. Toate aceste handicapuri se traduc printr-o
creștere a costurilor de producție și, implicit, a prețurilor
de cost ale produselor fabricate la nivel local care, în lipsa unor măsuri
specifice, ar fi mai puțin competitive față de cele cu altă
proveniență, chiar dacă se iau în calcul cheltuielile de
transport către Insulele Canare. În consecință, menținerea
unei producții locale ar fi cu atât mai dificilă. Măsurile
specifice prevăzute în Decizia 2002/546/CE au fost stabilite în scopul
consolidării industriei locale prin creșterea
competitivității acesteia.
AIEM este o taxă percepută indirect de stat, într-o
singură etapă, pentru livrările de mărfuri efectuate în
Insulele Canare de producătorii acestora și pentru importul pe
teritoriul Insulelor Canare de mărfuri comparabile sau articole similare
de același tip, indiferent de locul lor de origine. Baza de impozitare
pentru mărfurile importate este valoarea în vamă, iar cea pentru
livrările de mărfuri efectuate de producători în Insulele Canare
este suma totală a contraprestației. Măsurile specifice
prevăzute de Decizia 2002/546/CE stabilesc o formă de taxare
diferențiată, de care beneficiază producția locală în
cazul anumitor produse. Acest beneficiu fiscal constituie ajutor de stat care
necesită aprobarea Comisiei, acordată prin Decizia privind ajutorul
de stat NN 22/2008.
Criza
economică mondială din 2009, care a avut drept consecință
reducerea deplasărilor, a afectat grav economia Insulelor Canare,
dependentă în mare măsură de veniturile din turism. Mai precis,
reducerea forței de muncă în sectorul turismului a dus la o
creștere importantă a ratei șomajului în Insulele Canare.
După ce în perioada 2001-2007 a oscilat între 10,4% și 12%, rata
șomajului a crescut în 2008 până la 17,3% și în 2009 până
la 26,2% . Această evoluție confirmă atât riscurile economiilor
dependente în mare măsură de turism, cât și necesitatea de a se
promova o diversificare a activităților economice.
La 16 noiembrie 2010,
Spania a prezentat Comisiei o cerere de prelungire cu doi ani a perioadei de
aplicare a Deciziei 2002/546/CE, astfel încât data expirării sale să
coincidă cu cea a Orientărilor privind ajutoarele de stat regionale
pentru perioada 2007-2013[2].
De asemenea,
Spania a depus o cerere de prelungire cu doi ani a perioadei de aplicare a
Deciziei privind ajutorul de stat NN 22/2008, în temeiul căreia ajutoarele
referitoare la AIEM acordate de autoritățile spaniole sunt compatibile
cu piața comună. Comisia a autorizat această prelungire cu doi
ani prin Decizia privind ajutorul de stat SA.31950 (N 544/2010)[3], care a prelungit perioada din
Decizia privind ajutorul de stat NN 22/2008 până la 31 decembrie 2013.
Comisia a evaluat
cererea de prelungire a perioadei de aplicare a Deciziei 2002/546/CE din
perspectiva gravității handicapurilor care afectează Insulele
Canare și a ajuns la concluzia că acordarea prelungirii solicitate
este justificată.
De altfel,
raportul Comisiei către Consiliu privind aplicarea măsurilor speciale
referitoare la taxa AIEM aplicabilă în Insulele Canare, adoptat la 28
august 2008, a confirmat că AIEM funcționează într-un mod
satisfăcător și că nu necesită modificarea
dispozițiilor Deciziei 2002/546/CE.
Prin urmare,
Decizia 895/2011/UE a Consiliului din 19 decembrie 2011[4] a modificat Decizia 2002/546/CE,
prelungind perioada sa de aplicare până la 31 decembrie 2013.
Autoritățile
spaniole au solicitat reînnoirea normelor speciale referitoare la AIEM pentru
mărfurile produse în Insulele Canare în perioada 2014-2020, care
modifică lista produselor și ratele maxime aplicabile unora dintre
acestea. Reînnoirea trebuie să fie aprobată atât printr-o decizie a
Consiliului în conformitate cu articolul 349 din TFUE, cât și printr-o
decizie a Comisiei privind ajutorul de stat.
În data de 28
iunie 2013, Comisia a adoptat noi orientări privind ajutoarele regionale
pentru perioada 2014-2020[5].
Aceste orientări fac parte dintr-o strategie mai amplă de modernizare
a controlului în materie de ajutoare de stat, care vizează stimularea
creșterii economice în cadrul pieței unice prin încurajarea unor
măsuri mai eficiente în acest domeniu și prin concentrarea
eforturilor Comisiei în materie de aplicare a legii asupra cazurilor cu cel mai
mare impact asupra concurenței.
Având în vedere
faptul că aceste orientări intră în vigoare de la 1 iulie 2014,
se justifică prelungirea cu șase luni a perioadei de aplicare a
Deciziei 2002/546/CE, astfel cum a fost modificată prin Decizia 895/2011/UE,
pentru ca data expirării sale să coincidă cu data intrării
în vigoare a orientărilor.
Se impune
așadar modificarea în consecință a Deciziei 2002/546/CE, astfel
cum a fost modificată prin Decizia 895/2011/UE.
2.           REZULTATELE CONSULTĂRILOR CU
PĂRŢILE INTERESATE ŞI ALE EVALUĂRILOR IMPACTULUI
Direcțiile generale vizate ale Comisiei
Europene au fost consultate cu privire la această propunere, iar
documentul a fost revizuit pentru a se încorpora sugestiile primite.
Deoarece prezenta propunere vizează
prelungirea perioadei de aplicare a actualei decizii a Consiliului doar pentru
o perioadă limitată de timp (șase luni), pentru aceleași
produse și cu aceleași limite, nu pare necesară o evaluare a
impactului.
3.           ELEMENTELE JURIDICE ALE PROPUNERII
Rezumatul
măsurilor propuse
Prelungirea
perioadei de aplicare a Deciziei 2002/546/CE (astfel cum a fost modificată
prin Decizia 895/2011/UE), prin care Spania este autorizată să aplice
scutiri sau reduceri ale taxei numite AIEM pentru anumite produse fabricate la
nivel local în Insulele Canare.
Temeiul juridic

Articolul 349 din
TFUE.
Principiul
subsidiarității
Numai Consiliul
are autoritatea de a adopta, în temeiul articolului 349 din TFUE, măsuri
specifice în favoarea regiunilor ultraperiferice în scopul adaptării
aplicării tratatelor în aceste regiuni, inclusiv a politicilor comune,
având în vedere existența unor handicapuri permanente care afectează
situația economică și socială a regiunilor ultraperiferice.
Prin urmare,
propunerea respectă principiul subsidiarității.
Principiul
proporționalității
Propunerea
respectă principiul proporționalității din următoarele
motive:
Obiectivul
său este prelungirea cu șase luni a perioadei de aplicare a Deciziei 2002/546/CE,
astfel cum a fost modificată prin Decizia 895/2011/UE, pentru ca data
expirării sale să coincidă cu data intrării în vigoare a
orientărilor privind ajutorul regional acordat de stat pentru perioada 2014-2020.

Prelungirile
suplimentare vor fi autorizate numai după o nouă analiză, de la
produs la produs.
Alegerea instrumentelor
Instrument propus:
decizie a Consiliului.
Alte instrumente
nu ar fi fost adecvate din următorul motiv:
Textul care face
obiectul modificării constituie în sine o decizie a Consiliului,
adoptată în baza aceluiași temei juridic [articolul 349 din TFUE,
fostul articol 299 alineatul (2) din Tratatul CE].
4.           IMPLICAȚIILE BUGETARE
Propunerea nu are
implicații asupra bugetului Uniunii Europene.
2013/0387 (CNS)
Propunere de
DECIZIE A CONSILIULUI
de modificare a Deciziei 2002/546/CE cu
privire la perioada de aplicare a acesteia
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 349 [fostul articol 299
alineatul (2) din Tratatul CE],
având în vedere propunerea Comisiei Europene,
după transmiterea proiectului de act
legislativ parlamentelor naționale,
având în vedere avizul Parlamentului European[6],
hotărând în conformitate cu o
procedură legislativă specială,
întrucât:
(1)       Decizia 2002/546/CE a
Consiliului din 20 iunie 2002[7],
adoptată în temeiul articolului 299 din Tratatul CE, autorizează
Spania să aplice, până la 31 decembrie 2011, scutiri sau
reduceri ale taxei „Arbitrio sobre Importaciones y Entregas de Mercancías en
las Islas Canarias” (denumită în continuare „AIEM”) pentru anumite produse
fabricate local în Insulele Canare. În anexa la decizia menționată
anterior figurează o listă de produse pentru care se pot aplica
scutiri și reduceri fiscale. În funcție de produse, diferența de
impozitare între produsele fabricate la nivel local și celelalte produse
nu poate depăși 5, 15 sau 25 de puncte procentuale.
(2)       Scutirile și reducerile
referitoare la AIEM stabilesc o impozitare diferențiată, în
beneficiul producției locale de anumite produse, constituind ajutor de
stat care necesită aprobarea Comisiei.
(3)       Decizia 895/2011/UE a
Consiliului din 19 decembrie 2011[8]
a modificat Decizia 2002/546/CE, prelungind perioada sa de aplicare până
la 31 decembrie 2013.
(4)       În data de 28 iunie 2013,
Comisia a adoptat orientările privind ajutoarele de stat regionale pentru
perioada 2014-2020[9],
care stabilesc modalitățile prin care statele membre pot acorda
ajutoare societăților, cu scopul de a sprijini dezvoltarea regiunilor
defavorizate din Europa în perioada 2014 - 2020. Aceste orientări, care
vor intra în vigoare la 1 iulie 2014, fac parte dintr-o strategie mai
amplă de modernizare a controlului în materie de ajutoare de stat, care
vizează stimularea creșterii economice în cadrul pieței unice
prin încurajarea unor măsuri mai eficiente în acest domeniu și prin concentrarea
eforturilor Comisiei în materie de aplicare a legii asupra cazurilor cu cel mai
mare impact asupra concurenței[10].
(5)       Se justifică prelungirea
cu șase luni a perioadei de aplicare a Deciziei 2002/546/CE, astfel cum a
fost modificată prin Decizia 895/2011/UE, pentru ca data expirării
sale să coincidă cu data intrării în vigoare a orientărilor
privind ajutorul regional acordat de stat pentru perioada 2014-2020.
(6)       Se impune modificarea în
consecință a Deciziei 2002/546/CE, astfel cum a fost modificată
prin Decizia 895/2011/UE.
ADOPTĂ PREZENTA DECIZIE:
Articolul 1
În prima teză de la articolul 1 alineatul
(1) din Decizia 2002/546/CE, astfel cum a fost modificată prin Decizia 895/2011/UE,
data de „31 decembrie 2013” se înlocuiește cu „30 iunie 2014”.
Articolul 2
Prezenta decizie intră în vigoare la data
adoptării.
Articolul 3
Prezenta decizie se adresează Regatului
Spaniei.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 179, 9.7.2002, p.22-27
[2]               JO C 54, 4.3.2006, p. 13.
[3]               JO C 237, 13.8.2011, p 1.
[4]               JO L 345, 29.12.2011, p. 17.
[5]               JO C 209, 23.7.2013, p. 1.
[6]               JO C , , p. .
[7]               JO L 179, 9.7.2001, p. 22
[8]               JO L 345, 29.12.2011, p. 17.
[9]               C (2013) 3769, 28.6.2013.
[10]             COM/2012/0209 final.


               COMISIA EUROPEANĂ
            Bruxelles, 11.8.2017
            COM(2017) 434 final
            2017/0200(NLE)
            Propunere de
            DECIZIE A CONSILIULUI
            privind încheierea Acordului de cooperare științifică și tehnologică dintre Uniunea Europeană și Regatul Hașemit al Iordaniei de stabilire a termenelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  La 30 mai 2017, Consiliul a autorizat Comisia să deschidă negocieri, în numele Uniunii, cu Regatul Hașemit al Iordaniei (denumit în continuare „Iordania”) în ceea ce privește un acord internațional între Uniune și Iordania de stabilire a termenelor și condițiilor privind participarea Iordaniei la Parteneriatul în domeniul cercetării și inovării în zona mediteraneeană (denumit în continuare „PRIMA”).

                  Potrivit termenilor din decizia de autorizare a Consiliului, negocierile pot începe doar după adoptarea unei decizii a Parlamentului European și a Consiliului privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre.

                  Negocierile au demarat la 26 iunie 2017 și s-au încheiat cu succes la 10 iulie 2017, dată la care textul proiectului de acord a fost parafat de către reprezentanții fiecăreia dintre viitoarele părți. Proiectul de acord anexat la prezenta propunere este în conformitate cu directivele de negociere emise de Consiliu. Acesta prevede în special că termenele și condițiile privind participarea Iordaniei la PRIMA sunt cele stabilite în Decizia (UE) 2017/1324
                     1
                  , făcând trimitere directă la actul legislativ al Uniunii.

                  Pentru a asigura protecția intereselor financiare ale Uniunii, în special în ceea ce privește competențele Comisiei, ale Oficiului European de Luptă Antifraudă, ale Curții de Conturi și ale structurii de implementare a PRIMA (PRIMA-IS) de a efectua audituri și investigații în conformitate cu legislația aplicabilă a Uniunii, acordul face referire în mod specific la dispozițiile relevante din Decizia (UE) 2017/1324 și obligă părțile să furnizeze toată asistența necesară pentru a asigura punerea în aplicare a acestora. În plus, viitorul acord prevede că părțile vor conveni asupra modalităților detaliate de asistență, astfel de modalități fiind esențiale pentru cooperarea lor în temeiul prezentului acord.

               •Coerența cu dispozițiile existente în domeniul de politică

                  Așa cum au fost prezentate și în raportul de evaluare a impactului pentru PRIMA
                     2
                  , deschiderea PRIMA la participarea unor țări terțe, cum este Iordania, este în concordanță cu obiectivele de cooperare internațională în domeniul cercetării și inovării, subliniate în Comunicarea Comisiei din 2012 intitulată „Consolidarea și concentrarea cooperării internaționale a UE în domeniul cercetării și al inovării: O abordare strategică”
                     3
                   și în Programul-cadru Orizont 2020, care promovează cooperarea cu țări terțe în domeniul științei, tehnologiei și inovării, pentru a aborda provocările societale globale și a sprijini politicile externe ale Uniunii. Prezentul acord este, de asemenea, compatibil cu Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte
                     4
                  , precum și cu Acordul dintre Comunitatea Europeană și Regatul Hașemit al Iordaniei de cooperare științifică și tehnologică
                     5
                  , care prevăd cooperarea dintre Uniune și Iordania în cercetarea și dezvoltarea tehnologică și încurajează activitățile de cercetare și dezvoltare în domeniile de interes comun.

               •Coerența cu alte politici ale Uniunii

                  Punerea în aplicare a PRIMA, în strânsă cooperare cu țări terțe precum Iordania, este în concordanță și cu alte politici ale Uniunii și relevante pentru ele, cum ar fi politica privind migrația, politica de dezvoltare și politica de vecinătate.

               2.ELEMENTELE JURIDICE ALE PROPUNERII

                  Propunerea de decizie a Consiliului se bazează pe articolul 186 și pe articolul 218 alineatul (6) litera (a) din Tratatul privind funcționarea Uniunii Europene.

               3.IMPLICAȚIILE BUGETARE

                  Fișa financiară legislativă care însoțește prezenta decizie prezintă implicațiile bugetare orientative.

               Având în vedere cele de mai sus, Comisia propune Consiliului să încheie acordul în numele Uniunii Europene.

               2017/0200 (NLE)

               Propunere de

               DECIZIE A CONSILIULUI

               privind încheierea Acordului de cooperare științifică și tehnologică dintre Uniunea Europeană și Regatul Hașemit al Iordaniei de stabilire a termenelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) litera (a),

               având în vedere propunerea Comisiei Europene,

               având în vedere aprobarea Parlamentului European,

               întrucât:

               (1)Decizia (UE) 2017/1324 a Parlamentului European și a Consiliului
                  6
                prevede participarea Uniunii la Parteneriatul în domeniul cercetării și inovării în zona mediteraneeană (denumit în continuare „PRIMA”) derulat în comun de mai multe state membre.

               (2)Regatul Hașemit al Iordaniei (denumit în continuare „Iordania”) și-a exprimat dorința de a se alătura PRIMA în calitate de stat participant și pe picior de egalitate cu statele membre și cu țările asociate la Orizont 2020 care participă la PRIMA.

               (3)În conformitate cu articolul 1 alineatul (2) din Decizia (UE) 2017/1324, Iordania urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea de stabilire a termenelor și condițiilor privind participarea Iordaniei la PRIMA.

               (4)În conformitate cu Decizia <XXX>
                  7
                a Consiliului, Acordul de cooperare științifică și tehnologică dintre Uniunea Europeană și Regatul Hașemit al Iordaniei de stabilire a termenelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA) a fost semnat în numele Uniunii la XX, 20XX, sub rezerva încheierii sale la o dată ulterioară.

               (5)Acordul ar trebui aprobat în numele Uniunii.

               ADOPTĂ PREZENTA DECIZIE:

               Articolul 1

               Acordul de cooperare științifică și tehnologică dintre Uniunea Europeană și Regatul Hașemit al Iordaniei de stabilire a termenelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA) este aprobat în numele Uniunii.

               Textul acordului este atașat la prezenta decizie.

               Articolul 2

               Președintele Consiliului desemnează persoana împuternicită să efectueze, în numele Uniunii, notificarea prevăzută la articolul 4 alineatul (2) din acord, prin care se exprimă consimțământul Uniunii de a-și asuma obligații în temeiul acordului.

               Articolul 3

               Prezenta decizie intră în vigoare [la data adoptării].

               Adoptată la Bruxelles,

                     Pentru Consiliu

                     Președintele

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Denumirea propunerii/inițiativei

               1.2.Domeniul (domeniile) de politică în cauză în structura ABM/ABB

               1.3.Tipul propunerii/inițiativei

               1.4.Obiectiv(e)

               1.5.Motivul (motivele) propunerii/inițiativei

               1.6.Durata acțiunii și impactul financiar al acesteia

               1.7.Modul (modurile) de gestiune preconizat(e)

               2.MĂSURI DE GESTIUNE

               2.1.Dispoziții în materie de monitorizare și raportare

               2.2.Sistemul de gestionare și control

               2.3.Măsuri de prevenire a fraudelor și neregulilor

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica (rubricile) din cadrul financiar multianual și linia bugetară (liniile bugetare) de cheltuieli afectată (afectate)

               3.2.Impactul estimat asupra cheltuielilor

               3.2.1.Sinteza impactului estimat asupra cheltuielilor

               3.2.2.Impactul estimat asupra creditelor operaționale

               3.2.3.Impactul estimat asupra creditelor cu caracter administrativ

               3.2.4.Compatibilitatea cu cadrul financiar multianual actual

               3.2.5.Participarea terților la finanțare

               3.3.Impactul estimat asupra veniturilor

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Denumirea propunerii/inițiativei

                  Propunere de decizie a Consiliului privind încheierea Acordului de cooperare științifică și tehnologică dintre Uniunea Europeană și Regatul Hașemit al Iordaniei de stabilire a termenelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA).

               1.2.Domeniul (domeniile) de politică în cauză în structura ABM/ABB
                  8

                  Titlul 08 Cercetare și inovare, Programul-cadru Orizont 2020.

               1.3.Tipul propunerii/inițiativei

               ☑ Propunerea/inițiativa se referă la o acțiune nouă

               ◻ Propunerea/inițiativa se referă la o acțiune nouă ca urmare a unui proiect-pilot/a unei acțiuni pregătitoare
                  9

               ◻ Propunerea/inițiativa se referă la prelungirea unei acțiuni existente

               ◻ Propunerea/inițiativa se referă la o acțiune reorientată către o acțiune nouă

               1.4.Obiectiv(e)

               1.4.1.Obiectiv(e) strategic(e) multianual(e) al(e) Comisiei vizat(e) de propunere/inițiativă

                  Obiectivul inițiativei de față este de a permite Iordaniei să devină stat participant la PRIMA, al cărui obiectiv strategic este de a dezvolta capacități de cercetare și inovare și de a duce la dezvoltarea cunoștințelor și a soluțiilor inovatoare comune pentru sistemele agroalimentare, pentru a le face durabile, și pentru alimentarea integrată cu apă și gospodărirea integrată a apelor în regiunea mediteraneeană, pentru a face sistemele, alimentarea și gospodărirea respective mai rezistente la schimbările climatice, mai eficiente, mai rentabile și mai sustenabile din punct de vedere social și al mediului, contribuind totodată la soluționarea în amonte a problemelor legate de deficitul de apă, de securitatea alimentară, de alimentație, de sănătate, de starea de bine și de migrație.

               1.4.2.Obiectiv(e) specific(e) și activitatea (activitățile) ABM/ABB în cauză

                  În vederea realizării obiectivelor sale, PRIMA va fi derulat în comun de mai multe state membre și țări terțe, în aceleași termene și condiții. Pentru a garanta că Iordania participă la PRIMA pe picior de egalitate cu statele membre și țările terțe asociate la Orizont 2020, este necesar un acord internațional cu Uniunea pentru a extinde domeniul de aplicare al regimului juridic instituit prin Decizia (UE) 2017/1324 astfel încât să includă și Iordania.

               1.4.3.Rezultatul (rezultatele) și impactul preconizate

               A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate.

                  Prezenta inițiativă va permite Iordaniei să devină un stat participant la PRIMA și, prin urmare, să fie implicată pe picior de egalitate cu statele membre și țările terțe asociate la Orizont 2020. În conformitate cu dispozițiile Deciziei (UE) 2017/1324, entitățile juridice iordaniene ar fi eligibile automat să solicite finanțare din partea UE pentru proiectele finanțate din bugetul UE.

               1.4.4.Indicatori de rezultat și de impact

               A se preciza indicatorii care permit monitorizarea punerii în aplicare a propunerii/inițiativei.

                  Scopul prezentei inițiative este de a permite participarea Iordaniei la PRIMA. Indicatorii de rezultat și de impact ai prezentei inițiative sunt, prin urmare, strict legați de cei pentru inițiativa PRIMA în ansamblu, astfel cum se specifică în propunerea corespunzătoare a Comisiei
                     10
                  .

               1.5.Motivul (motivele) propunerii/inițiativei

               1.5.1.Cerință (cerințe) de îndeplinit pe termen scurt sau lung

                  A se vedea propunerea Comisiei pentru o inițiativă PRIMA în temeiul articolului 185 din TFUE menționată mai sus și raportul de evaluare a impactului pentru PRIMA care însoțește prezenta propunere a Comisiei
                     11
                  .

               1.5.2.Valoarea adăugată a implicării UE

                  A se vedea propunerea Comisiei pentru o inițiativă PRIMA în temeiul articolului 185 din TFUE menționată mai sus.

               1.5.3.Învățăminte desprinse din experiențe anterioare similare

                  Nu există un precedent pentru această inițiativă, întrucât PRIMA este prima inițiativă de acest tip care implică participarea unor țări terțe care nu sunt asociate la programul-cadru de cercetare al UE pe picior de egalitate cu statele membre, fiind, așadar, necesară încheierea unor acorduri internaționale cu Uniunea pentru participarea acestora.

               1.5.4.Compatibilitatea și posibila sinergie cu alte instrumente corespunzătoare

                  A se vedea propunerea Comisiei pentru o inițiativă PRIMA în temeiul articolului 185 din TFUE menționată mai sus.

               1.6.Durata acțiunii și impactul financiar al acesteia

               ☑ Propunere/inițiativă pe durată determinată

               –☑
                     Propunere/inițiativă în vigoare de la data intrării în vigoare a acordului și atât timp cât Decizia (UE) 2017/1324 este în vigoare (31/12/2028).

               –☑ Impactul financiar de la data intrării în vigoare a acordului până la 31.12.2020 (în această perioadă va fi stabilită o modalitate de punere în aplicare a acordului. După această perioadă, nu sunt avute în vedere activități suplimentare în cadrul acordului).

               ◻ Propunere/inițiativă pe durată nedeterminată

               –punere în aplicare cu o perioadă de creștere în intensitate din AAAA până în AAAA,

               –urmată de o perioadă de funcționare în regim de croazieră.

               1.7.Modul (modurile) de gestiune preconizat(e)
                  12

               ◻ Gestiune directă asigurată de către Comisie

               –◻ prin intermediul serviciilor sale, inclusiv al personalului din delegațiile Uniunii;

               –◻
                     prin intermediul agențiilor executive

               ◻ Gestiune partajată cu statele membre

               ☑ Gestiune indirectă, cu delegarea sarcinilor de execuție bugetară:

               –◻ țărilor terțe sau organismelor pe care le-au desemnat acestea;

               –◻ organizațiilor internaționale și agențiilor acestora (a se preciza);

               –◻BEI și Fondului european de investiții;

               –◻ organismelor menționate la articolele 208 și 209 din Regulamentul financiar;

               –◻ organismelor de drept public;

               –☑ organismelor de drept privat cu misiune de serviciu public, cu condiția să prezinte garanții financiare adecvate;

               –◻ organismelor de drept privat dintr-un stat membru care sunt responsabile cu punerea în aplicare a unui parteneriat public-privat și care prezintă garanții financiare adecvate;

               –◻ persoanelor cărora li se încredințează executarea unor acțiuni specifice în cadrul PESC, în temeiul titlului V din TUE, identificate în actul de bază relevant.

               –Dacă se indică mai multe moduri de gestiune, a se furniza detalii suplimentare în secțiunea „Observații“.

               Observații

                  Va fi creată o nouă entitate juridică – dedicată exclusiv punerii în aplicare a PRIMA. Contribuția financiară a UE la PRIMA va fi furnizată prin această structură.

               2.MĂSURI DE GESTIUNE

               2.1.Dispoziții în materie de monitorizare și raportare

               A se preciza frecvența și condițiile aferente acestor dispoziții.

                  A se vedea propunerea Comisiei pentru o inițiativă PRIMA în temeiul articolului 185 din TFUE menționată în secțiunile anterioare.

               2.2.Sistemul de gestionare și control

               2.2.1.Riscul (riscurile) identificat(e)

                  A se vedea propunerea Comisiei pentru o inițiativă PRIMA în temeiul articolului 185 din TFUE menționată în secțiunile anterioare.

               2.2.2.Informații privind sistemul de control intern instituit

                  A se vedea propunerea Comisiei pentru o inițiativă PRIMA în temeiul articolului 185 din TFUE menționată în secțiunile anterioare.

               2.2.3.Estimarea costurilor și a beneficiilor controalelor și evaluarea nivelului prevăzut de risc de eroare

                  A se vedea propunerea Comisiei pentru o inițiativă PRIMA în temeiul articolului 185 din TFUE menționată în secțiunile anterioare.

               2.3.Măsuri de prevenire a fraudelor și neregulilor

               A se preciza măsurile de prevenire și de protecție existente sau preconizate.

                  Pentru a asigura protecția intereselor financiare ale Uniunii, în special în ceea ce privește competențele Comisiei, ale Oficiului European de Luptă Antifraudă, ale Curții de Conturi și ale structurii de implementare a PRIMA (PRIMA-IS) de a efectua audituri și investigații în conformitate cu legislația aplicabilă a Uniunii, acordul care se va încheia între UE și Iordania face referire în mod specific la dispozițiile relevante din Decizia (UE) 2017/1324 și obligă părțile să furnizeze toată asistența necesară pentru a asigura punerea în aplicare a acestora. În plus, viitorul acord prevede că părțile vor conveni asupra modalităților detaliate de asistență, astfel de modalități fiind esențiale pentru cooperarea lor în temeiul prezentului acord.

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica (rubricile) din cadrul financiar multianual și linia bugetară (liniile bugetare) de cheltuieli afectată (afectate)

               ·Linii bugetare existente

               În ordinea rubricilor din cadrul financiar multianual și a liniilor bugetare.

                        Rubrica din cadrul financiar multianual

                        Linia bugetară

                        Tipul
                        cheltuielilor

                        Contribuție

                        Rubrica 1a – Competitivitate pentru creștere și locuri de muncă

                        Dif./Nedif.
                           13

                        Țări AELS
                           14

                        Țări candidate
                           15

                        Țări terțe

                        în sensul articolului 21 alineatul (2) litera (b) din Regulamentul financiar

                        1a

                        08.01.05

                        Nedif.

                        DA

                        DA

                        NU

                        NU

               ·Noile linii bugetare solicitate

               În ordinea rubricilor din cadrul financiar multianual și a liniilor bugetare.

                        Rubrica din cadrul financiar multianual

                        Linia bugetară

                        Tipul
                        cheltuielilor

                        Contribuție

                        Număr
                        [Rubrica………………………………………]

                        Dif./Nedif.

                        Țări AELS

                        Țări candidate

                        Țări terțe

                        în sensul articolului 21 alineatul (2) litera (b) din Regulamentul financiar

                        [XX.YY.YY.YY]

                        DA/NU

                        DA/NU

                        DA/NU

                        DA/NU

               3.2.Impactul estimat asupra cheltuielilor

               [Această secțiune ar trebui completată utilizând
               foaia de calcul cuprinzând datele din buget care au caracter administrativ
                (al doilea document din anexa la prezenta fișă financiară) și ar trebui încărcată în CISNET pentru consultarea interservicii.]

               3.2.1.Sinteza impactului estimat asupra cheltuielilor

               în EUR

                        Rubrica din cadrul financiar
                        multianual

                        1a

                        „Competitivitate pentru creștere și locuri de muncă”

                        DG: <RTD>

                        Anul
                        2018
                           16

                        Anul
                        2019

                        Anul
                        2020

                        Anul
                        2021-2029

                        TOTAL

                        • Credite operaționale

                        Numărul liniei bugetare

                        Angajamente

                        (1)

                        Plăți

                        (2)

                        Numărul liniei bugetare

                        Angajamente

                        (1a)

                        Plăți

                        (2 a)

                        Credite cu caracter administrativ finanțate din bugetul anumitor programe
                           17

                        Numărul liniei bugetare: 08.010501

                        (3)

                        23000

                        23000

                        23000

                        69000

                        TOTAL credite
                        pentru DG RTD

                        Angajamente

                        =1+1a +3

                        23000

                        23000

                        23000

                        69000

                        Plăți

                        =2+2a

                        +3

                        23000

                        23000

                        23000

                        69000

                        • TOTAL credite operaționale

                        Angajamente

                        (4)

                        Plăți

                        (5)

                        • TOTAL credite cu caracter administrativ finanțate din bugetul anumitor programe

                        (6)

                        23000

                        23000

                        23000

                        69000

                        TOTAL credite
                        încadrate la RUBRICA <1a>
                           din cadrul financiar multianual

                        Angajamente

                        =4+ 6

                        23000

                        23000

                        23000

                        69000

                        Plăți

                        =5+ 6

                        23000

                        23000

                        23000

                        69000

               În cazul în care propunerea/inițiativa afectează mai multe rubrici:

                        • TOTAL credite operaționale

                        Angajamente

                        (4)

                        Plăți

                        (5)

                        • TOTAL credite cu caracter administrativ finanțate din bugetul anumitor programe

                        (6)

                        TOTAL credite
                        în cadrul RUBRICILOR 1-4
                           din cadrul financiar multianual
                        (suma de referință)

                        Angajamente

                        =4+ 6

                        Plăți

                        =5+ 6

                        Rubrica din cadrul financiar
                        multianual

                        5

                        „Cheltuieli administrative”

               în EUR

                        Anul
                        2018
                           18

                        Anul
                        2019

                        Anul
                        2020

                        Anul
                        2021-2029

                        TOTAL

                        DG: <RTD>

                        • Resursele umane

                        • Alte cheltuieli administrative

                        4600

                        4600

                        4600

                        13800

                        TOTAL DG <RTD.>

                        Credite

                        4600

                        4600

                        4600

                        13800

                        TOTAL credite
                        în cadrul RUBRICII 5
                           din cadrul financiar multianual

                        (Total angajamente = Total plăți)

                        4600

                        4600

                        4600

                        13800

               în EUR

                        Anul
                        2018
                           19

                        Anul
                        2019

                        Anul
                        2020

                        Anul
                        2021-2029

                        TOTAL

                        TOTAL credite
                        în cadrul RUBRICILOR 1-5
                           din cadrul financiar multianual

                        Angajamente

                        27600

                        27600

                        27600

                        82800

                        Plăți

                        27600

                        27600

                        27600

                        82800

               3.2.2.Impactul estimat asupra creditelor operaționale

               –☑
                     Propunerea/inițiativa nu implică utilizarea de credite operaționale

               –◻
                     Propunerea/inițiativa implică utilizarea de credite operaționale, conform explicațiilor de mai jos:

               Credite de angajament în EUR

                        A se indica obiectivele și realizările

                        ⇩

                        Anul
                        N

                        Anul
                        N+1

                        Anul
                        N+2

                        Anul
                        N+3

                        A se introduce atâția ani câți sunt considerați necesari pentru a reflecta durata impactului (cf. punctul 1.6)

                        TOTAL

                        REALIZĂRI

                        Tip
                           20

                        Costuri medii

                        Nr

                        Costuri

                        Nr

                        Costuri

                        Nr

                        Costuri

                        Nr

                        Costuri

                        Nr

                        Costuri

                        Nr

                        Costuri

                        Nr

                        Costuri

                        Nr. total

                        Costul total

                        OBIECTIVUL SPECIFIC NR. 1
                           21
                        ...

                        - Realizare

                        - Realizare

                        - Realizare

                        Subtotal pentru obiectivul specific nr. 1

                        OBIECTIVUL SPECIFIC NR. 2…

                        - Realizare

                        Subtotal pentru obiectivul specific nr. 2

                        COSTURI TOTALE

               3.2.3.Impactul estimat asupra creditelor cu caracter administrativ

               3.2.3.1.Sinteză

               –◻
                     Propunerea/inițiativa nu implică utilizarea de credite cu caracter administrativ

               –☑
                     Propunerea/inițiativa implică utilizarea de credite cu caracter administrativ, conform explicațiilor de mai jos:

               în EUR

                        Anul
                        2018
                           22

                        Anul
                        2019

                        Anul
                        2020

                        Anul
                        2021-2029

                        TOTAL

                        RUBRICA 5
                        din cadrul financiar multianual

                        Resursele umane

                        Alte cheltuieli administrative

                        4600

                        4600

                        4600

                        13800

                        Subtotal RUBRICA 5
                        din cadrul financiar multianual

                        4600

                        4600

                        4600

                        13800

                        În afara RUBRICII 5
                           23

                        din cadrul financiar multianual

                        Resursele umane

                        23000

                        23000

                        23000

                        69000

                        Alte cheltuieli
                        cu caracter administrativ

                        Subtotal
                        în afara RUBRICII 5
                        din cadrul financiar multianual

                        23000

                        23000

                        23000

                        69000

                        TOTAL

                        27600

                        27600

                        27600

                        82800

               Necesarul de credite în materie de resurse umane și de alte cheltuieli de natură administrativă va fi acoperit de creditele DG care sunt deja alocate pentru gestionarea acțiunii și/sau realocate intern în cadrul DG, completate, după caz, prin resurse suplimentare ce ar putea fi alocate DG care gestionează acțiunea în cadrul procedurii de alocare anuală și în lumina constrângerilor bugetare.

               3.2.3.2.Necesarul de resurse umane estimat

               –◻
                     Propunerea/inițiativa nu implică utilizarea de resurse umane.

               –☑
                     Propunerea/inițiativa implică utilizarea de resurse umane, conform explicațiilor de mai jos:

               Estimări în echivalent normă întreagă

                        Anul
                        2018

                        Anul
                        2019

                        Anul

                        2020

                        Anul

                        2021-2029

                        •Posturi din schema de personal (funcționari și agenți temporari)

                        XX 01 01 01 (la sediu și în birourile de reprezentare ale Comisiei)

                        XX 01 01 02 (în delegații)

                        08 01 05 01 (cercetare indirectă)

                        0,2

                        0,2

                        0,2

                        10 01 05 01 (cercetare directă)

                        •Personal extern (în echivalent normă întreagă: ENI)
                           24

                        XX 01 02 01 (AC, END, INT din „pachetul global”)

                        XX 01 02 02 (AC, AL, END, INT și JED în delegații)

                        XX 01 04 yy
                           25

                        - la sediu

                        - în delegații

                        XX 01 05 02 (AC, END, INT - cercetare indirectă)

                        10 01 05 02 (AC, END, INT - cercetare directă)

                        Alte linii bugetare (a se preciza)

                        TOTAL

                        0,2

                        0,2

                        0,2

               XX este domeniul de politică sau titlul din buget în cauză.

               Necesarul de resurse umane va fi asigurat din efectivele de personal ale DG-ului în cauză alocate deja pentru gestionarea acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG-ului care gestionează acțiunea în cadrul procedurii de alocare anuală și în lumina constrângerilor bugetare.

               Descrierea sarcinilor care trebuie efectuate:

                        Funcționari și personal temporar

                        Pregătirea și încheierea unui acord administrativ cu autoritățile iordaniene pentru asistență privind protecția intereselor financiare ale UE, astfel cum se prevede la articolul 2 din acord.

                        Personal extern

               3.2.4.Compatibilitatea cu cadrul financiar multianual actual

               –☑
                     Propunerea/inițiativa este compatibilă cu cadrul financiar multianual existent.

               –◻
                     Propunerea/inițiativa necesită o reprogramare a rubricii corespunzătoare din cadrul financiar multianual.

                  A se explica reprogramarea necesară, precizând liniile bugetare în cauză și sumele aferente.

               –◻
                     Propunerea/inițiativa necesită recurgerea la instrumentul de flexibilitate sau la revizuirea cadrului financiar multianual.

                  A se preciza necesarul, specificând rubricile și liniile bugetare în cauză, precum și sumele aferente.

               3.2.5.Participarea terților la finanțare

               –☑ Propunerea/inițiativa nu prevede cofinanțare din partea terților.

               –Propunerea/inițiativa prevede cofinanțare, estimată în cele ce urmează:

               Credite în EUR

                        Anul
                        N

                        Anul
                        N+1

                        Anul
                        N+2

                        Anul
                        N+3

                        A se introduce atâția ani câți sunt considerați necesari pentru a reflecta durata impactului (cf. punctul 1.6)

                        Total

                        A se preciza organismul care asigură cofinanțarea

                        TOTAL credite cofinanțate

               3.3.Impactul estimat asupra veniturilor

               –☑
                     Propunerea/inițiativa nu are impact financiar asupra veniturilor.

               –◻
                     Propunerea/inițiativa are următorul impact financiar:

               –◻
                     asupra resurselor proprii

               –◻
                     asupra diverselor venituri

               în EUR

                        Linia bugetară pentru venituri:

                        Credite disponibile pentru exercițiul financiar în curs

                        Impactul propunerii/inițiativei
                           26

                        Anul
                        N

                        Anul
                        N+1

                        Anul
                        N+2

                        Anul
                        N+3

                        A se introduce atâția ani câți sunt considerați necesari pentru a reflecta durata impactului (cf. punctul 1.6)

                        Articolul ….

               Pentru diversele venituri alocate, a se preciza linia bugetară (liniile bugetare) de cheltuieli afectată (afectate).

               A se preciza metoda de calcul a impactului asupra veniturilor.

                     (1)
                  Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

                     (2)
                  SWD(2016)332 final, 18.10.2016.

                     (3)
                  COM(2012) 497 final.

                     (4)
                  JO L129, 15.5.2002, p. 3.

                     (5)
                  JO L 159 17.6.2011, p.108.

                     (6)
                  Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1).

                     (7)
                  ABM (activity based management): gestionarea pe activități; ABB (activity based budgeting): întocmirea bugetului pe activități.

                     (8)
                  Astfel cum sunt menționate la articolul 54 alineatul (2) litera (a) sau (b) din Regulamentul financiar.

                     (9)
                  COM(2016) 662 final, 18.10.2016

                     (10)
                  SWD(2016)332 final, 18.10.2016

                     (11)
                  Explicațiile privind modurile de gestiune, precum și trimiterile la Regulamentul financiar sunt disponibile pe site-ul BudgWeb:
                  http://www.cc.cec/budg/man/budgmanag/budgmanag_en.html

                     (12)
                  Dif. = credite diferențiate / Nedif. = credite nediferențiate.

                     (13)
                  AELS: Asociația Europeană a Liberului Schimb.

                     (14)
                  Țările candidate și, după caz, țările potențial candidate din Balcanii de Vest.

                     (15)
                  Anul 2018 este anul în care începe punerea în aplicare a propunerii/inițiativei.

                     (16)
                  Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (17)
                  Anul 2018 este anul în care începe punerea în aplicare a propunerii/inițiativei

                     (18)
                  Anul 2018 este anul în care începe punerea în aplicare a propunerii/inițiativei.

                     (19)
                  Realizările se referă la produsele și serviciile care vor fi furnizate (de ex.: numărul de schimburi de studenți finanțate, numărul de km de străzi construiți etc.).

                     (20)
                  Conform descrierii de la punctul 1.4.2. „Obiectiv(e) specific(e)…”

                     (21)
                  Anul 2018 este anul în care începe punerea în aplicare a propunerii/inițiativei.

                     (22)
                  Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (23)
                  AC = agent contractual; AL= agent local; END = expert național detașat; INT = personal pus la dispoziție de agenții de muncă temporară; JED = expert tânăr în delegații.

                     (24)
                  Subplafonul pentru personal extern acoperit din creditele operaționale (fostele linii „BA”).

                     (25)
                  În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sume brute după deducerea unei cote de 25 % pentru costuri de colectare.

    ---documentbreak---

               COMISIA EUROPEANĂ
            Bruxelles, 11.8.2017
            COM(2017) 434 final
            ANEXĂ
            la
            propunerea de DECIZIE A CONSILIULUI
            privind încheierea Acordului de cooperare științifică și tehnologică dintre Uniunea Europeană și Regatul Hașemit al Iordaniei de stabilire a termenelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA)

               Acord de cooperare științifică și tehnologică între Uniunea Europeană și Regatul Hașemit al Iordaniei de stabilire a termenelor și condițiilor privind participarea Regatului Hașemit al Iordaniei la Parteneriatul în domeniul cercetării și inovării în zona mediteraneeană (PRIMA)

               Uniunea Europeană (denumită în continuare „Uniunea”),

               pe de o parte,

               și

               Regatul Hașemit al Iordaniei (denumit în continuare „Iordania”),

               pe de altă parte,

               (denumite în continuare „părțile”)

               întrucât Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, care a intrat în vigoare la 1 mai 2002, prevede cooperarea științifică și tehnologică;

               întrucât Acordul dintre Comunitatea Europeană și Regatul Hașemit al Iordaniei de cooperare științifică și tehnologică, care a intrat în vigoare la 29 martie 2011, stabilește un cadru oficial de cooperare a părților în domeniul cercetării științifice și tehnologice;

               întrucât Decizia (UE) 2017/1324 a Parlamentului European și a Consiliului privind participarea Uniunii în cadrul Parteneriatul în domeniul cercetării și inovării în zona mediteraneeană (PRIMA),derulat în comun de mai multe state membre reglementează termenele și condițiile privind participarea statelor membre ale UE și a țărilor asociate la Orizont 2020, care sunt state participante la inițiativă, în special obligațiile lor financiare și participarea în structurile de conducere ale inițiativei;

               întrucât în conformitate cu dispozițiile Deciziei (UE) 2017/1324, Iordania urmează să devină un stat participant la PRIMA sub rezerva încheierii unui acord internațional de cooperare științifică și tehnologică cu Uniunea care să stabilească termenele și condițiile privind participarea Iordaniei la PRIMA;

               întrucât Iordania și-a exprimat dorința de a se alătura PRIMA în calitate de stat participant și pe picior de egalitate cu statele membre ale UE și cu țările asociate la Orizont 2020 care participă la PRIMA;

               întrucât este necesar un acord internațional între Uniune și Iordania pentru a reglementa drepturile și obligațiile Iordaniei în calitate de stat participant la PRIMA;

               CONVIN DUPĂ CUM URMEAZĂ:

               Articolul 1

               Obiectiv

               Obiectivul prezentului acord este de a stabili termenele și condițiile privind participarea Iordaniei la Parteneriatul în domeniul cercetării și inovării în zona mediteraneeană (PRIMA).

               Articolul 2

               Termenele și condițiile privind participarea Iordaniei la PRIMA

               Termenele și condițiile privind participarea Iordaniei la PRIMA sunt cele stabilite în Decizia (UE) 2017/1324 a Parlamentului European și a Consiliului privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre. Părțile trebuie să respecte obligațiile stabilite prin decizia respectivă și să ia măsurile corespunzătoare, în special furnizând asistența necesară pentru a asigura aplicarea articolului 10 alineatul (2) și a articolului 11 alineatele (3) și (4). Modalitățile detaliate de asistență sunt convenite între părți, ele fiind esențiale pentru cooperarea părților în temeiul prezentului acord.

               Articolul 3

               Aplicare teritorială

               Prezentul acord se aplică, pe de o parte, teritoriilor în care se aplică Tratatul privind funcționarea Uniunii Europene și Tratatul privind Uniunea Europeană și, pe de altă parte, teritoriului Iordaniei.

               Articolul 4

               Intrare în vigoare și durată

               (1) Prezentul acord este aprobat de către părți în conformitate cu procedurile specifice acestora.

               (2) Prezentul acord intră în vigoare la data la care ambele părți și-au notificat reciproc, prin canale diplomatice, îndeplinirea procedurilor menționate la alineatul (1).

               (3) Prezentul acord rămâne în vigoare atât timp cât Decizia (UE) 2017/1324 este în vigoare, cu excepția cazului în care este denunțat de una dintre părți, în conformitate cu articolul 5.

               Articolul 5

               Denunțare

               (1) Oricare dintre părți poate denunța prezentul acord în orice moment printr-o notificare scrisă adresată celeilalte părți cu privire la intenția sa de a denunța prezentul acord.

               Denunțarea produce efecte la șase luni de la data la care notificarea scrisă este primită de către destinatar.

               (2) Proiectele și activitățile aflate în curs de desfășurare în momentul denunțării prezentului acord continuă până la finalizare, în condițiile prevăzute în prezentul acord.

               (3) Părțile soluționează de comun acord orice alte consecințe ale denunțării.

               Articolul 6

               Soluționarea litigiilor

               Procedura de soluționare a litigiilor prevăzută la articolul 97 din Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte se aplică în cazul tuturor litigiilor legate de aplicarea sau interpretarea prezentului acord.

               Prezentul acord este redactat în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și arabă, aceste texte fiind deopotrivă autentice.